Knud Munk

Knud Munk (født 23. oktober 1936 i Fredericia, død  26. februar 2016) var en dansk arkitekt.

Etter realeksamen i 1953 ble han tømrersvenn i 1957 og bygningskonstruktør året etter.
Munk studerte ved Det Kongelige Danske Kunstakademi i København og tok avgangseksamen i 1963. De første årene som nyutdannet arbeidet han hos Henning Larsen og hos Arne Jacobsen. Han etablerte egen arkitektpraksis – Knud Munks Tegnestue – i 1965.

Et av de første store oppdragene han fikk var Grieghallen i Bergen som han vant etter en arkitektkonkurranse i 1965.Munk var da bare 28 år gammel. Byggeprosjektet pågikk frem til 1978 med avbrudd i årene  1969–1975. Grieghallen og Munk ble tildelt Betongtavlen i 1978.

Utstillinger 
 Arkitektur 68, Kunstforen. for Vestfyn, Assens 1968
 Vårutstillingen 1980
 L'institut francais d'architecture, 1988

Bygninger (utvalg) 
 Grieghallen i Bergen, Norge (1978)
 Ringsted Bibliotek (1985)
 Utvidelse av Gladsaxe Rådhus (1986)
 Hørsholm Bibliotek og kulturhuset Trommen (1988)
 Tycho Brahe Planetarium i København (1989)

Hedersbevisninger og priser 
 Financial Times Architectural Award 1975
 Betongtavlen 1978
 Betonelement-Prisen 1980
 The Concrete Society Award 1980
 Eckersbergmedaljen 1981
 Murerprisen 1990
 Nordisk Pladepris 1990
 Træprisen 1990
 C.F. Hansen-medaljen 2000

Referanser 

Danske arkitekter
Mottakere av Eckersbergmedaljen
Mottakere av C.F. Hansen-medaljen
Betongtavlen
Personer fra Fredericia